Dryopteris filix-mas

Dryopteris filix-mas 250px Dryopteris filix-mas Classifica scentifica Regnu Plantae Divisioni Pteridophyta Classa Filicopsida Ordini Polypodiales Famiglia Dryopteridaceae Genaru Dryopteris Nomu binuminali Dryopteris filix-mas (L.) Schott, 1834 250px

Dryopteris filix-mas hè una pianta chì faci parti di a famiglia di i Dryopteridaceae.'Ss'articulu pruveni in parti da a wikipedia in inglesu è in talianu.

Discrizzioni
Hè una pianta vivaci à rizomu suttarraniu purtendu grandi frondi pudendu aghjunghja 1,20 m di longu. I pinnuleddi sò dintati à u liveddu di a basa. U soru hè attundatu, guasgi sfericu, dispostu in infilarati paralleli à i narbaturi. I piccioli è i rachidi di i casci sò cuparti à picculi scagli bruni è mimbranosi. U rizomu prisenta in cuppa una curona di fasci vasculari chjusi. A so suparficia hè cuparta di una cuticula à scagli bruni.  

Ripartizioni
Hè una spezia cusmupolita. 

Campa in i stazioni freschi, umiti è adumbrati. In altitudina, ricerca l'umidità atmusferica. Si scontra annantu à l'urlaturi di sebbi, i circondi di fussetti, i ricci adumbrati è spesi. 

'Ssa filetta hè poca esigenti à u liveddu di a cumpusizioni di a terra : rinosu o arzillosu.

Dryopteris filix-mas hè prisenti in Corsica, da Monti Cintu sin'à l'Alcudina.Jeanmonod & Gamisans (2013).

Rifarimenti
 Jeanmonod D. & Gamisans J. (2013) Flora Corsica (2 ed), Edisud.

 Noti 

Categoria:Dryopteridaceae
Categoria:Flora di Corsica